CELEX: 32017R1539
Language: lv
Date: 2017-08-25
Title: Eiropas Centrālās bankas Regula (ES) 2017/1539 (2017. gada 25. augusts), ar ko nosaka datumu, no kura mazāk nozīmīgām uzraudzītām iestādēm, uz kurām attiecas valsts uzskaites sistēmas, piemēro Regulu (ES) 2017/1538, ar ko groza Regulu (ES) 2015/534 par uzraudzības finanšu informācijas sniegšanu (ECB/2017/25) (ECB/2017/26)

19.9.2017   
            
            
               LV
            
            
               Eiropas Savienības Oficiālais Vēstnesis
            
            
               L 240/212
            
         EIROPAS CENTRĀLĀS BANKAS REGULA (ES) 2017/1539
   (2017. gada 25. augusts),
   ar ko nosaka datumu, no kura mazāk nozīmīgām uzraudzītām iestādēm, uz kurām attiecas valsts uzskaites sistēmas, piemēro Regulu (ES) 2017/1538, ar ko groza Regulu (ES) 2015/534 par uzraudzības finanšu informācijas sniegšanu (ECB/2017/25) 
         (ECB/2017/26)
      
   
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 4. panta 1. un 3. punktu, 6. panta 2. punktu, 6. panta 5. punkta d) apakšpunktu un 10. pantu,
   ņemot vērā Eiropas Centrālās bankas Regulu (ES) Nr. 468/2014 (2014. gada 16. aprīlis), ar ko izveido vienotā uzraudzības mehānisma pamatstruktūru Eiropas Centrālās bankas sadarbībai ar nacionālajām kompetentajām un norīkotajām iestādēm (VUM pamatregula) (ECB/2014/17) (2), un jo īpaši tās 21. panta 1. punktu, 140. pantu un 141. panta 1. punktu,
   ņemot vērā Eiropas Centrālās bankas Regulu (ES) 2017/1538 (2017. gada 25. augusts), ar ko groza Regulu (ES) 2015/534 par uzraudzības finanšu informācijas sniegšanu (ECB/2017/25) (3), un jo īpaši tās 2. pantu,
   tā kā:
   
               (1)
            
            
               Eiropas Centrālās bankas Regulā (ES) 2015/534 (ECB/2015/13) (4) noteiktas pārskatu sniegšanas prasības attiecībā uz uzraudzības finanšu informāciju, ko uzraudzītās iestādes sniedz nacionālajām kompetentajām iestādēm (NKI).
            
         
               (2)
            
            
               Regula (ES) 2017/1538 ļauj Eiropas Centrālajai bankai pēc NKI lūguma lemt par minētās regulas piemērošanu mazāk nozīmīgām uzraudzītām iestādēm, uz kurām, pamatojoties uz Padomes Direktīvu 86/635/EEK (5), attiecas valsts uzskaites sistēmas un kuras reģistrētas attiecīgās NKI dalībvalstī, ar 2019. gada 1. janvāri, ja valsts uzskaites sistēma nav atbilstoša Starptautiskajiem finanšu pārskatu standartiem.
            
         
               (3)
            
            
               Ņemot vērā NKI līdz 2017. gada 27. jūlijam ECB iesniegtos lūgumus un ECB veikto valstu uzskaites sistēmu izvērtējumu, ECB ir nolēmusi dažās dalībvalstīs reģistrētām mazāk nozīmīgām uzraudzītām iestādēm Regulu (ES) 2017/1538 piemērot ar 2019. gada 1. janvāri.
            
         
               (4)
            
            
               Tādēļ šajā nolūkā un saskaņā ar Regulas (ES) Nr. 1024/2013 26. panta 7. un 8. punktā noteikto procedūru jāpieņem regula, ar kuru papildina Regulu (ES) 2017/1538,
            
         IR PIEŅĒMUSI ŠO REGULU.
   1. pants
   Mazāk nozīmīgām uzraudzītām iestādēm, uz kurām, pamatojoties uz Direktīvu 86/635/EEK, attiecas valsts uzskaites sistēmas un kuras reģistrētas Vācijā vai Francijā, Regulu (ES) 2017/1538 piemēro ar 2019. gada 1. janvāri.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
      Frankfurtē pie Mainas, 2017. gada 25. augustā
      
         
            ECB Padomes vārdā –
         
         
            ECB prezidents
         
         Mario DRAGHI
      
   
   
      (1)  OV L 287, 29.10.2013., 63. lpp.
   
      (2)  OV L 141, 14.5.2014., 1. lpp.
   
      (3)  Skatīt šā Oficiālā Vēstneša 1. lpp.
   
      (4)  Eiropas Centrālās bankas Regula (ES) 2015/534 (2015. gada 17. marts) par uzraudzības finanšu informācijas sniegšanu (ECB/2015/13) (OV L 86, 31.3.2015., 13. lpp.).
   
      (5)  Padomes Direktīva 86/635/EEK (1986. gada 8. decembris) par banku un citu finanšu iestāžu gada pārskatiem un konsolidētajiem pārskatiem (OV L 372, 31.12.1986., 1. lpp.).